ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Μαρτίου 1994 σχετικά με τη σύναψη του πρωτοκόλλου 2 της συμφωνίας μεταξύ της Ευρωπαϊκής Κοινότητας Ατομικής Ενεργείας, της κυβερνήσεως της Ιαπωνίας, της κυβερνήσεως της Ρωσικής Ομοσπονδίας και της κυβερνήσεως των Ηνωμένων Πολιτειών Αμερικής για τη συνεργασία στις δραστηριότητες που αφορούν την κατασκευαστική μελέτη του διεθνούς θερμοπυρηνικού πειραματικού αντιδραστήρα (Iter), από την Επιτροπή και για λογαριασμό της Κοινότητας (94/267/Ευρατόμ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ Έχοντας υπόψη: τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 101 παράγραφος 2, Εκτιμώντας: ότι το Συμβούλιο, στην απόφασή του της 21ης Μαρτίου 1994 ενέκρινε τη σύναψη του πρωτοκόλλου 2 της συμφωνίας μεταξύ της Ευρωπαϊκής Κοινότητας Ατομικής Ενεργείας, της κυβερνήσεως της Ιαπωνίας, της κυβερνήσεως της Ρωσικής Ομοσπονδίας και της κυβερνήσεως των Ηνωμένων Πολιτειών Αμερικής για τη συνεργασία σε δραστηριότητες που αφορούν την κατασκευαστική μελέτη του διεθνούς θερμοπυρηνικού πειραματικού αντιδραστήρα (Iter), ΑΠΟΦΑΣΙΖΕΙ: Άρθρο 1 Το πρωτόκολλο 2 της συμφωνίας μεταξύ της Ευρωπαϊκής Κοινότητας Ατομικής Ενεργείας, της κυβερνήσεως της Ιαπωνίας, της κυβερνήσεως της Ρωσικής Ομοσπονδίας και της κυβερνήσεως των Ηνωμένων Πολιτειών Αμερικής για τη συνεργασία σε δραστηριότητες που αφορούν την κατασκευαστική μελέτη του διεθνούς θερμοπυρηνικού πειραματικού αντιδραστήρα (Iter) συνάπτεται με την παρούσα απόφαση εξ ονόματος της Επιτροπής. Το κείμενο του πρωτοκόλλου 2, μαζί με τις κοινές απόψεις των διαπραγματευτών, επισυνάπτεται στην παρούσα απόφαση. Άρθρο 2 Το μέλος της Επιτροπής που είναι αρμόδιο για την επιστήμη, την έρευνα και την ανάπτυξη ή ο διορισμένος εκπρόσωπός του, εξουσιοδοτείται να υπογράψει το πρωτόκολλο 2 το οποίο δεσμεύει την Ευρωπαϊκή Κοινότητα Ατομικής Ενεργείας. Βρυξέλλες, 21 Μαρτίου 1994.

[Source: multi_eurlex | Tokens: 1747]